
JAVNI POZIV


za kandidiranje manifestacija za dodjelu potpora iz programa
„Potpore za turističke manifestacije“ u 2027. godini

[bookmark: _page_17_0]Turistička zajednica grada Dubrovnika objavljuje

JAVNI POZIV

Za kandidiranje manifestacija za dodjelu potpora iz programa „Potpore za turističke manifestacije“ u 2027. godini

I Predmet Javnog poziva
Predmet Javnog poziva je dodjela bespovratnih novčanih sredstava Turističke zajednice grada Dubrovnika (dalje u tekstu: TZGD) za manifestacije od lokalnog, regionalnog, nacionalnog i/ili međunarodnog značaja, kao glavnog motiva dolaska turista u destinaciju, a koje doprinose slijedećim ciljevima:

Ørazvoju turizma,
Øunapređenje i obogaćivanje turističke ponude
Ørazvoju kongresnog, kulturnog, sportskog i ostalih selektivnih oblika turizma, Ørazvoju sadržaja koji omogućuju poboljšanje kvalitete i produljenje turističke sezone, Øpovećanju ugostiteljskog i drugog turističkog prometa, posebice u razdoblju predsezone
i posezone,
Østvaranju prepoznatljivog imidža turizma grada Dubrovnika.
Odobrene potpore će se uvrstiti u Program rada i financijski plan TZGD za 2026. godinu. Sredstva potpore odobrit će se za organizaciju i realizaciju:

Økulturno/zabavnih događanja, Øsportskih događanja,
Økongresa, konferencija i/ili stručnih skupova znanstvenog, stručnog, gospodarskog i drugog sadržaja,
Øeno-gastronomskih, povijesnih, tradicijskih i ostalih događanja.
Prednost kod dodjele potpora imaju manifestacije, koje se održavaju u razdoblju od 01.11. do 30.04..

II Namjena sredstava
Bespovratna sredstva potpore mogu se dodijeliti i koristiti isključivo za manifestacije koje se održavaju u 2027. godini. Sredstva su namijenjena za sufinanciranje troškova nabave roba i usluga za neposrednu realizaciju manifestacija uključujući PDV, ako je primjenjivo, i to:
Ønajam prostora za održavanje manifestacije,
Ønajam opreme (audio i vizualna tehnika, pozornica i sl.)
Ønajam prijevoznih sredstava u svrhu prijevoza organizatora i izvođača vezan uz organizaciju manifestacije
Øizrada promotivnih materijala i promocija manifestacije,
Ønabava radnog/potrošnog materijala vezanog za organizaciju manifestacije, Øtroškovi smještaja, putni troškovi i honorari izvođača i vanjskih suradnika,
temeljem ugovora, Øusluge zaštitarske službe
Ødruge opravdane troškove neposredne organizacije manifestacije
Radi izbjegavanja svake sumnje, TZGD prihvaća porez na dodanu vrijednost (PDV) kao opravdani (prihvatljiv) trošak sufinanciranja.  
Bespovratna sredstva potpore ne mogu se dodijeliti i koristiti za:
Økupnju nekretnina (objekata i zemljišta) te prijevoznih sredstava,
[bookmark: _page_31_0]Økupnju osnovnih sredstava - pokretnina koje se koriste u poslovnim aktivnostima organizatora manifestacije u dužem vremenskom razdoblju, u vijeku uporabe ne mijenjaju svoj fizički oblik i postepeno se troše,
Øtroškove redovnog poslovanja organizatora manifestacije (plaće i ostala primanja zaposlenih, troškove prijevoza i putovanja zaposlenih, studijska putovanja, pokriće gubitaka, poreze i doprinose, kamate na kredite, carinske i uvozne pristojbe ili bilo koje druge naknade),
Øizradu studija, elaborata, projektne i druge dokumentacije,
Øsve druge troškove koji nisu vezani za realizaciju kandidirane manifestacije.

III Korisnici sredstava

Za sredstva potpore mogu se kandidirati pravne i fizičke osobe (dalje u tekstu: Organizator) i to: Øtrgovačka društva,
Øobrti,
Økulturne i druge javne ustanove, Øudruge građana,
Øfizičke osobe koje obavljaju samostalnu djelatnost.

Svaki Organizator ima pravo na ovaj poziv poslati najviše 3 (tri) prijave za sufinanciranje određene manifestacije.

Za potpore se ne mogu kandidirati Organizatori koji imaju dugovanja s osnove plaćanja turističke članarine i/ili turističke pristojbe te Organizatori koji nisu uspjeli ishoditi potvrdu nadležne Porezne uprave o nepostojanju duga Organizatora prema državi.

IV Prihvatljivost troškova

TZGD može Organizatoru odobriti potporu do 50% opravdanih/prihvatljivih troškova manifestacije.

V Kriteriji za odobravanje potpora TZGD Kriteriji za odobravanje potpora TZGD su:

Økvaliteta i originalnost projekta,
Ødoprinos projekta razvoju turističke ponude Dubrovnika, Økarakter manifestacije (sastav izvođača – domaći i/ili inozemni), Øvrijeme održavanja manifestacije,
Ømjesto održavanja manifestacije, Øtrajanje manifestacije,
Øtradicija održavanja manifestacije/održivost,
Øosigurano financiranje manifestacije (visina osiguranih sredstava iz vlastitih sredstava organizatora i interesnih subjekata),
Øsudjelovanje interesnih subjekata javnog i privatnog sektora u organizaciji i realizaciji manifestacije,
Øpromocija manifestacije (medija plan i iznos sredstava za promociju), Ømedijska pokrivenost manifestacije,
Øekonomski i dr. učinci manifestacije (broj posjetitelja, broj noćenja, promet/prihod od manifestacije).
Ukoliko u prijavi nisu dostavljene dokaznice za ispunjavanje određenog kriterija, TZGD će procijeniti ispunjavanje istih.

Pri odluci o bodovanju koristit će se sljedeći kriteriji:



Kriterij


1. Karakter događanja
a) Međunarodni – izvođači iz Republike Hrvatske, susjednih i drugih zemalja
b) Nacionalni – bez inozemnih izvođača 
 2. Sadržaj i kvaliteta događanja
a) Iznimna kvaliteta sadržaja i sudionika programa, velik broj sudionika, usmjerenost na ciljane skupine
b) Kvalitetan sadržaj s fokusom na jednu ili više ciljanih skupina c) Jednostavan sadržaj, manji broj sudionika
3. Značaj događanja za stvaranje motiva dolaska u destinaciju a) Iznimno visok
b) Visok c) Srednji d) Nizak
4. Značaj događanja za obogaćivanje i razvoj turističke ponude u destinaciji
a) Iznimno visok b) Visok
c) Srednji d) Nizak
5. Razdoblje održavanja događanja 
  a) Razdoblje od 1.11. do 30.4.
b) Razdoblje od 1.5. do 30.6. i 1.9. do 31.10. b) Razdoblje od 1.7. do 31.8.
6. Trajanje događanja a) Jedanaest i više dana b) Četiri do deset dana c) Jedan do tri dana
7. Sudjelovanje drugih subjekata javnog i/ili privatnog sektora
a) Financijski sudjeluje tri ili više subjekata javnog i privatnog sektora (općina, grad ili županija i gospodarski i/ili drugi subjekt /ili TZ)
b) Financijski sudjeluju jedan ili dva druga subjekta javnog i privatnog sektora
c) Projekt nema nikakvu podršku drugih subjekata javnog i privatnog sektora
  8. Oglašavanje događanja (media plan)
a) Oglašavanje u medijima u RH i u medijima na stranim tržištima te na društvenim mrežama, ali u većem udjelu u inozemstvu

[bookmark: _page_35_0]b) Oglašavanje u medijima u RH i u medijima na stranim tržištima te na društvenim mrežama, ali u većem udjelu u RH
c) Oglašavanje u nacionalnim medijima u RH te na društvenim mrežama e) Oglašavanje u regionalnim(županijskim)/lokalnim medijima te na društvenim mrežama
9. Organizator ostvaruje prihod od: a). komercijalne prodaje hrane i pića b). naplate ulaznica / kotizacije b).organizator ne ostvaruje prihod 
10. Mjesto održavanja
a). povijesna jezgra grada s Lazaretima i tvrđavom Lovrjenac b). grad Dubrovnik sa svim gradskim kotarevima  
c). Priobalno područje od Brsečina do Dubca d). Elafitski otoci i Dubrovačka gornja sela 
11. Tradicija održavanja događanja
a). održava se prvi put b). 2.-4. godina
c). 5.-10. godina
d). Više od 10 godina
UKUPAN MOGUĆI BROJ BODOVA

Uvjet za dodjelu potpore je da prijavljeni programi ostvare najmanje 150 bodova.
*Ukoliko se vrijeme održavanja događaja proteže kroz dva ili više ponuđenih razdoblja, uzet će se srednja vrijednost bodova za sva obuhvaćena razdoblja.

VI Način objave
Javni poziv je objavljen na internet stranicama Turističke zajednice grada Dubrovnika, www.tzdubrovnik.hr .

VII Potrebna dokumentacija
Za kandidiranje manifestacija za dodjelu potpore TZGD, Organizator mora dostaviti:
1. obrazac zahtjeva „PTM“ koji je sastavni dio Javnog poziva (objavljenog na web stranici www.tzdubrovnik.hr ),
2. dokaz o pravnom statusu Organizatora manifestacije (preslika izvoda iz trgovačkog, obrtnog ili drugog odgovarajućeg registra),
3.   izjava o podmirenim dugovanjima koja je sastavni dio Javnog poziva (objavljen na web stranicama www.tzdubrovnik.hr), 
         4. potvrdu nadležne Porezne uprave o nepostojanju duga Organizatora prema državi  
               (ovaj dokaz ne smije biti stariji od 30 dana od dana objave ovog javnog poziva),
5. potvrdu Upravnog odjela za financije Grada Dubrovnika da ne postoji dospjelo dugovanje prema Gradu Dubrovniku po bilo kojoj osnovi,
6. program i troškovnik manifestacije.
Prijavitelji koji imaju dospjela, a nepodmirena dugovanja prema TZGD po osnovi turističke članarine, boravišne, odnosno turističke pristojbe ili drugih davanja biti će isključeni iz daljnjeg postupka dodjele sredstava i njihove prijave neće se dalje razmatrati.
TZGD zadržava pravo od Organizatora manifestacije zatražiti dodatna pojašnjenja zahtjeva, kao i dodatnu dokumentaciju koju smatra potrebnom za kvalitetno donošenje odluke o dodjeli sredstava potpore.

O zahtjevima pristiglim na Javni poziv raspravlja Povjerenstvo TZGD za provedbu Programa potpore turističkim manifestacijama. Povjerenstvo predlaže donošenje Odluke o raspodjeli sredstava iz Programa potpore turističkim manifestacijama, koju donosi Turističko vijeće Turističke zajednice grada Dubrovnika.

S korisnicima se sklapa Ugovor o namjenskom korištenju sredstava, kojim se reguliraju međusobna prava i obveze.

Popis korisnika s odobrenim iznosom i namjenom dodijeljenih sredstava biti će objavljen na internetskim stranicama Turističke zajednice grada Dubrovnika (www.tzdubrovnik.hr ) .

IX Rok i način podnošenja kandidature

Organizatori manifestacije kandidaturu s cjelokupnom dokumentacijom podnose Turističkoj zajednici grada Dubrovnika.

Kandidature se šalju preporučenom poštom u zatvorenoj omotnici s naznakama „Javni poziv za potpore manifestacijama – ne otvaraj“.

Kandidature se šalju na adresu:

Turistička zajednica grada Dubrovnika
Dr. Ante Starčevića 24
                                                  20 000 Dubrovnik

Rok podnošenja kandidature je do 31.07.2026. godine.

X Kandidature koje se neće razmatrati
Povjerenstvo za provedbu Javnog poziva neće uzeti u razmatranje: - prijave/zahtjeve koji se ne dostave u roku,
- prijave/zahtjeve s nepotpunom dokumentacijom,
- prijave/zahtjeve organizatora koji ne mogu biti korisnici potpore prema odredbama iz točke III Javnog poziva.

XI Način isplate potpore

TZGD će odobrena sredstva potpore doznačiti Organizatoru nakon realizacije manifestacije i po primitku cjelokupne potrebne dokumentacije utvrđene ugovorom:

-	Izvješće o utrošenim sredstvima po ugovoru o financijskoj potpori,
-	foto dokumentacija i/ili druga dokumentacija kojom se dokazuje realizacija manifestacije, linkovi na medijske objave, dokaznice o oglašavanju na društvenim mrežama, primjerak tiskanog materijala (plakata, letaka i sl.) i sl. sukladno dostavljenom media planu u obrascu zahtjeva „PTM“
-	Izvješće o utrošenim sredstvima potpore koje sadrži specifikaciju troškova, preslike računa ili ugovora s dobavljačima za isporučene proizvode i/ili obavljene usluge u dvostruko većem iznosu od iznosa odobrene potpore i izvode sa žiro računa o izvršenom plaćanju istih, kojima se dokazuje namjensko trošenje sredstava potpore).
TZGDmože sredstvapotporedoznačitiOrganizatorui nadrugačiji način odprethodnoopisanog, bilo isplatom izravno dobavljačima Organizatora, bilo obročnom isplatom (isplatom na rate) što
[bookmark: _page_42_0]će se detaljnije regulirati Ugovorom o namjenskom korištenju sredstava, a ovisno o podnesenom Zahtjevu Organizatora i drugoj dokumentaciji.

Odobreni iznos potpore umanjit će se ukoliko Organizator ne dostavi dokaznice u dvostruko većem iznosu od odobrenog, te će se isplatiti umanjeni iznos potpore i to u iznosu od 50 % prihvatljivih troškova iskazanih u dostavljenim dokaznicama.

Ukoliko organizator naknadno promijeni vrijeme održavanja manifestacije te vrijeme održavanja prijeđe u niže bodovano razdoblje, TZGD će isplatiti potporu umanjenu za 10% od odobrenog iznosa.

Rok dostave Izvještaja o utrošenim sredstvima po ugovoru o financijskoj potpori je 60 dana od završetka događaja. 

Radi izbjegavanja svake sumnje, Organizatori manifestacija koje se održavaju u mjesecu prosincu 2026. godine obvezni su TZGD dostaviti Izvještaj o utrošenim sredstvima po ugovoru o financijskoj potpori najkasnije do 15.01.2028. godine. 

XII Nadzor
TZGD ima pravo nadzora/praćenja realizacije manifestacije kojoj je dodijeljena potpora i kontrole namjenskog trošenja sredstava. Ako TZGD utvrdi nepravilnosti u korištenju potpore, naložit će organizatoru povrat potpore u dijelu u kojemu je utvrđena nepravilnost.

XIII Isključenje odgovornosti
U slučaju da se manifestacije uvrštene u Program rada i financijski plan TZGD za 2026. godinu iz bilo kojeg razloga ne održe, TZGD nema nikakvu obvezu prema organizatorima na isplatu odobrenih potpora.
U slučaju da TZGD iz bilo kojeg razloga neće biti u mogućnosti ispuniti Program rada i financijski plan TZGD za 2026. godinu prema organizatorima, isključuje se odgovornost za bilo kakvu štetu koja time može nastati organizatorima.
TZGD zadržava pravo ne prihvatiti niti jedan podneseni zahtjev, odnosno ne sklopiti Ugovor o namjenskom korištenju sredstava s niti jednim podnositeljem zahtjeva te zadržava pravo bez ikakve odgovornosti prema podnositeljima zahtjeva poništiti ovaj Poziv u cijelosti. Podnositelji/Organizatori slanjem zahtjeva na ovaj Poziv potvrđuju da su upoznati i u cijelosti suglasni s prethodnom odredbom ove točke.
Podnositelji/Organizatori slanjem zahtjeva na ovaj Poziv potvrđuju da su upoznati s odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnomkretanjutakvih podataka te o stavljanju izvan snage Direktive 95/46/EZ (SL EU L119) (Opća uredba o zaštiti podataka (GDPR)) i odredbama Zakona o provedbi Opće uredbe o zaštiti podataka (NN 42/18) te izričito potvrđuju da pristaju na obradu eventualnih osobnih podataka od strane Turističke zajednice grada Dubrovnika u skladu i na način predviđen prethodnim propisima.

Turistička zajednica grada Dubrovnika direktor
Miroslav Drašković

